[{"text_idx": "#000001", "text": "Mae Canolfan y Celfyddydau Aberystwyth yn gweithio ar y cyd gyda Fforwm Cymuned Penparcau ar brosiect am flwyddyn sy\u2019n dwyn y teitl \u2018APT: Canolfan y Celfyddydau Aberystwyth a Fforwm Penparcau gyda\u2019i gilydd\u2019 a fydd yn gweld trigolion Penparcau yn \u2018cymryd drosodd\u2019 y Ganolfan am wythnos gyfan o ddigwyddiadau a gweithgareddauy ym mis Mehefin 2018."}, {"text_idx": "#000004", "text": "\u2018\u2019Rydym yn edrych ymlaen at weithio gyda Chanolfan y Celfyddydau ar y prosiect newydd cyffrous hwn. Gyda\u2019n hadeilad newydd yn agor ym mis Medi mae\u2019n amser pwysig yn hanes Fforwm Penparcau ac mae\u2019r cyfle i gynnig nifer sylweddol o weithdai a gweithgareddau ar gyfer ein holl drigolion lleol yn wych. Cafwyd llawer o ddiddordeb yn y prosiect eisoes gyda phob math o syniadau yn cael eu cynnig ar gyfer gweithgareddau y gallwn drefnu yn y Ganolfan \u2013 yn amrywio o ddigwyddiadau cerddoriaeth fyw i weithdai ar gyfer teuluoedd ifanc\u2019."}, {"text_idx": "#000005", "text": "Trwy gydol y prosiect bydd staff profiadol Canolfan y Celfyddydau yn helpu i hyfforddi trigolion Penparcau mewn amrediad eang o sgiliau yn cynnwys technegol, rheoli digwyddiadau, blaen ty\u0302 a marchnata\u2019r celfyddydau creadigol. Ar ddiwedd y cyfnod hyfforddi ym mis Mehefin 2018 bydd Canolfan y Celfyddydau yn cael ei \u2018rhannu\u2019 gydag aelodau Fforwm Penparcau, a fydd yn helpu i redeg y Ganolfan mewn cysylltiad a\u0302\u2019r gweithgareddau a gynllunwyd ganddynt gan ddefnyddio eu sgiliau newydd mewn amgylchedd celf proffesiynol, byw."}, {"text_idx": "#000006", "text": "Yn ogystal a\u0302 gweithdai hyfforddi anffurfiol a mentora ar draws holl agweddau rheoli digwyddiadau, technegol, blaen ty\u0302, marchnata a rhaglennu, bydd y sawl sy\u2019n cymryd rhan hefyd yn medru ymweld a\u0302 mudiadau celf eraill yng Nghymru a thu hwnt i weld sut mae canolfannau eraill yn gweithio ac i gyfarfod a\u0302\u2019r staff yno ac i weld cynyrchiadau yn digwydd. Bydd pobl ifanc sy\u2019n cymryd rhan yn y prosiect hefyd yn cael y cyfle i ennill achrediad ym maes astudio\u2019r celfyddydau a all arwain at astudiaeth bellach pe baent yn dymuno. Cynhelir sesiynau gweithdy ac hyfforddi mewn gwahanol leoliadau yn y dref \u2013 gan gynnwys Canolfan y Celfyddydau, Canolfan Gymuned newydd Fforwm Penparcau, ac Hen Goleg y Brifysgol."}, {"text_idx": "#000007", "text": "Mae\u2019r prosiect ar gael i holl grwpiau a thrigolion Penparcau, o bob oedran a phrofiad. Pe hoffech fod yn rhan o\u2019r prosiect cysylltwch ag unai Fforwm Penparcau ar 01970 611 099 / contact@penparcau.cymru neu Ganolfan y Celfyddydau Aberystwyth amj@aber.ac.uk / 01970 622888."}, {"text_idx": "#000009", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]